Sande, Mei 28
Ebya Ruhanga ebitareebwa eby’obushoboorozi bwe obutahwaho, n’obwaruhanga bwe, bikareebekyera kimwe, nibimanyirwa aha bi yaahangire.
Yehova ayorekire rukundo ye omu miringo mingi. Nk’eky’okureeberaho, teekateeka aha burungi n’obuhango bw’eiguru n’ensi. Hariho ebizinga bingi, kandi buri kimwe kirimu obuhumbi bw’enyonyoozi. Omu kizinga eki turimu, emwe aha nyonyoozi ezirimu n’eizooba, kandi ku ogire ngu eizooba tiririho, omu nsi ti hakubairemu bintu ebiine amagara. Ebihangirwe ebi byona nibyoreka obwaruhanga bwa Yehova n’emitwarize ye, amaani ge, obwengye bwe, na rukundo ye. Yehova akahanga buri kimwe omu nsi kugasira ebyahangirwe bye ebyatebeekanisiibwe kutuura omu nsi. Akakorera abantu omusiri murungi munonga niyo paradiso, yaabaha emibiri n’ebiteekateeko ebihikiriire kubaasa kutuuraho ebiro byona. (Kush. 4:11) Kandi, naaha eby’okurya “ebiine omubiri byona, ahakuba embabazi ze n’ezebiro byona.”
Orwokubanza, Mei 29
Ndi hamwe naimwe.
Kumara emyaka mingi Omugabe waitu atwire naatuha eby’okukoresa kutuhwera kuteebekanisa emitima y’obukaikuru bw’abantu kwikiriza amakuru g’Obukama. Bimwe aharibyo bikozire kumara emyaka ikumi n’okurengamu, kandi ebindi byorekire ngu nibibaasa kukora ebiro byona. Kwonka eby’okukoresa ebi byona bituhwereire kuba ababuurizi barungi. Eky’okukoresa kimwe ekyahwereire baingi kutandika kwejumba omu kubuurira ni kaada y’okukoresa omu kubuurira ei ababuurizi baatandikire kukoresa omuri 1933. Kaada egyo ekaba eriho obutumwa kuruga omu Baibuli. Ekaba neehwera omu miringo mingi. N’obu baingi baraabe baabaire baine ekihika ky’okubuurira, bamwe aharibo bakaba baine enshoni kandi batarikumanya eky’okugamba. Abandi bakaba bagambira abu barikubuurira byona ebi baabaire nibamanya omu budakiika bukye, kwonka bakaba batarikukoresa kwetegyereza omu nyanjura zaabo! Okutaana n’ekyo, kaada egi eriho ebigambo bigufu, niyo yaabaire eba nk’erikugamba omu mwanya gw’ababuurizi. w15 11/1 5:3-6
Orwakabiri, Mei 30
Bihimbise eiziina rya Mukama.
Emishororongo mingi ya Baibuli neeyoreka ngu eiziina rya Ruhanga ni rikuru kandi ngu rishemereire n’okwezibwa. (Kur. 3:15; Zab. 83:18; Isa. 42:8; 43:10; Yoh. 17:6, 26; Byak. 15:14) Yehova Ruhanga owaahandiikiise Baibuli akahwera abaagihandiikire kukoresa eiziina rye batarikutiina. (Ezk. 38:23) Okwiha eiziina rya Ruhanga omu Baibuli eririkushangwa emirundi mingi omu bihandiiko ebya ira, nikyoreka okutaha kitiinisa Owaagihandiikiise. Obuhame oburikworeka ngu eiziina rya Ruhanga riine kurekwa omu Baibuli nibweyongyera kukanya. Omu New World Translation eya 2013 ehindwirwemu, eiziina rya Ruhanga ririmu emirundi 7,216, ekirikumanyisa ngu rikongyerwamu emirundi 6 kukira aha nvunuura eya 1984. Emirundi etaano ahari egyo neeshangwa omu 1 Samueli 2:25; 6:3; 10:26; 23:14, 16. Eiziina rya Ruhanga rikongyerwa omu Baibuli ey’Orungyereza emirundi egi, bwanyima y’okushwijuma gye emizingo eya ira, eyaabandiize ebihandiiko by’Oruheburaayo emyaka nka 1000 enyima. Kandi eiziina rya Ruhanga rikateebwa n’omu Abaramuzi 19:18 ahabw’okushwijuma ebihandiiko ebindi ebya ira. w15 12/1 2:5, 6
luo_Latn kin_Latn kin_Latn lim_Latn run_Latn lug_Latn swh_Latn run_Latn lug_Latn